Diari Oficial de la Generalitat Valenciana


Sumari del DOGV 8990, del 07-01-2021 (2021/55)

ACORD de 29 de desembre de 2020, del Consell, pel qual s'autoritzen transferències de crèdit del capítol 6 del Programa 422.20, Ensenyament Primari, i del capítol 7 dels programes 422.20, Ensenyament Primari, i 422.30, Ensenyament Secundari, al capítol 7 del Programa 454.10, Promoció cultural, patrimoni artístic i museus, de la Conselleria d'Educació, Cultura i Esport, per import global de 3.171.443,97 euros. Expedient 09.036/20-180.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8990

Data del DOGV
:   07-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/55


Data del document
:   29-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de desembre de 2020, del Consell, pel qual s'autoritzen transferències de crèdit del capítol 6 del Programa 422.20, Ensenyament Primari, i del capítol 7 dels programes 422.20, Ensenyament Primari, i 422.30, Ensenyament Secundari, al capítol 7 del Programa 454.10, Promoció cultural, patrimoni artístic i museus, de la Conselleria d'Educació, Cultura i Esport, per import global de 3.171.443,97 euros. Expedient 09.036/20-180. [2021/55]  
La Generalitat i la Diputació de València van subscriure el 24.03.1998, un conveni de col·laboració que tenia per objecte l'execució d'un programa d'inversions en infraestructura cultural i d'actuacions puntuals en el patrimoni artístic de la província de València. La Generalitat es va comprometre a aportar 13.414.754,06 euros, i inicialment es van destinar 79.622.099,8 euros a infraestructures culturals i 3.786.376,26 euros a rehabilitació del patrimoni artístic.  
Des de l'inici del pla, la Generalitat ha lliurat a la Diputació diverses transferències tant corrents, com de capital per a compensar-li les despeses suportades pels diferents conceptes. Així mateix, la Diputació ha aprovat compensacions de deute entre 2008 i 2020, que han reduït el deute de la Generalitat.  
Amb la finalitat de liquidar el conveni subscrit amb la Diputació de València, la Conselleria d'Educació, Cultura i Esport proposa la reobertura de la línia de concessió directa S5523, «Infraestructura i patrimoni. Diputació de València», en el capítol 7 del Programa 454.10, Promoció cultural, patrimoni artístic i museus, per import de 3.171.443,97 euros, i variar la descripció i finalitat a fi de concretar l'actuació.  
  
Per al seu finançament, la conselleria esmentada proposa la transferència de disponibilitats existents en el capítol 6 del Programa 422.20, Ensenyament Primari, i en les línies de transferència T8253 i T8254, de finançament de la delegació de competències en matèria d'infraestructures educatives en Ensenyament Primari i Secundari, respectivament.  
A aquest efecte i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 29 de desembre de 2020,  
  
ACORDA  
  
Primer  
Autoritzar una minoració de les línies de transferència de capital, que es detallen a continuació:  
  
Programa Codi Denominació Minoració  
422.20 T8253 Finançament delegació de competències en matèria d'infraestructures educatives Educació Primària - 1.670.585,00  
422.30 T8254 Finançament delegació de competències en matèria d'infraestructures educatives Educació Secundària. - 745.858,97  
  
  
Segon  
Autoritzar una minoració de crèdit en les aplicacions i pels imports següents:  
  
Aplicació Import  
69.52.88.554.09.1 755.000,00  
22.11.62.963.20.5 1.670.585,00  
23.88.10.081.07.4 745.858,97  
Total minoracions 3.171.443,97  
  
Tercer  
Autoritzar un increment de crèdit en l'aplicació 47.25.02.556.15.9 per import de 3.171.443,97 euros, amb la finalitat de reobertura la línia de concessió directa S5523, «Infraestructura i patrimoni. Diputació de València», per l'import esmentat.  
  
Quart  
Modificar les dades relatives la descripció i finalitat de l'esmentada línia S5523, en els termes següents:  
  
Redacció actual Redacció modificada  
Descripció i finalitat: import a transferir a la Diputació de València per a l'amortització préstec sol·licitat per a finançar l'aportació de la Generalitat prevista en la programació d'inversions d'infraestructura cultural i rehabilitació del patrimoni artístic segons conveni de 24.03.1998. Descripció i finalitat: import a transferir a la Diputació de València per a finançar la liquidació de les obligacions econòmiques derivades de l'execució del programa d'inversions en infraestructura cultural i rehabilitació del patrimoni artístic de la província de València segons conveni de 24.03.1998.  
  
  
  
València, 29 de desembre de 2020  
  
La consellera secretària,  
MÓNICA OLTRA JARQUE